държави се споразумяват да си сътрудничат в развитието на свободната икономическа зона в северната част на Суецкия залив чрез споделяне на опита на Китай в създаването на специални икономически зони, участие в модернизирането на свързаните със зоната проучвания и насърчаване на съответния бизнес сектор в Китай да допринася за проектите, които ще бъдат установени в рамките на зоната (138).
 (649)
 В резултат на това споразумение Китай е определила Tianjin Teda Investment Holding Co., Ltd. („Tianjin TEDA“) — ДП в община Tianjin, да изпълни задачата от китайска страна. След това Tianjin TEDA се е присъединило към египетската администрация на Суецкия канал, Националната банка на Египет и още четири египетски държавни предприятия, за да създадат съвместното предприятие Egypt Joint Venture Company („ECJV“) с цел развитие и изграждане на икономическата зона. Китайската страна е притежавала 10 % от акциите на ECJV, а египетската страна — 90 %. През 1998 г. съответната земя от зоната в северозападната част на Суецкия залив е била прехвърлена от област Суец на ECJV. След това обаче в продължение на няколко години по проекта не е отбелязан голям напредък (139).
 (650)
 През 2002 г. по-обширният район с големина от 20 km2,, в който се намира зоната SETC — икономическата зона в северозападната част на Суецкия залив, бе официално обявен от ПЕ за специална икономическа зона (140). При този статут на зоната SETC разпоредбите на египетския Закон No 83/2002 относно икономическите зони със специално предназначение („Закон 83/2002“) станаха приложими и за нея.
 (651)
 Нов импулс е даден през 2006 г., когато Китай е решил да продължи да насърчава политиката за развитие „в световен мащаб“ с цел китайските дружества да инвестират в чужбина. В този контекст МТ предложи създаването на т.нар. „отвъдморски зони за търговия и сътрудничество“, а зоната SETC се превърна в една от първите 18 официално одобрени зони (141). На срещата на върха в Пекин на Форума за сътрудничество между Китай и Африка през 2006 г. китайският президент Ху Дзинтао обяви, че през следващите три години в африкански държави ще бъдат създадени три до пет отвъдморски зони за икономическо и търговско сътрудничество (142).
 (652)
 През 2007 г. МТ организира обществена поръчка за назначаване на разработчици за втората група официално одобрени отвъдморски зони за търговско и икономическо сътрудничество. Tianjin TEDA спечели процедурата за зоната SETC. През октомври 2008 г. Tianjin TEDA учреди съвместно предприятие с China-Africa Development Fund, за да се създаде China-Africa TEDA Investment Co., Ltd. („China-Africa TEDA“) като основен китайски инвеститор в зоната за сътрудничество. China-Africa TEDA се обедини с ECJV, за да създадат ново дружество, наречено Egypt TEDA Investment Co. („Egypt TEDA“), с цел насърчаване на развитието на зоната SETC в Египет. В този случай китайската страна е притежавала 80 % от акциите, а египетската страна (представлявана от ECJV) — 20 %. След официалното учредяване на дружеството през 2008 г. работата в зоната бързо е напреднала. На 7 ноември 2009 г. тогавашните министър-председатели на двете държави са открили началния район и са определили зоната SETC за важен проект за икономическо и търговско сътрудничество между двете държави (143).